Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu””

projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu “Grozījumi Ministru kabineta 2010.gada 21.jūnija noteikumos Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” projekts(turpmāk – noteikumu projekts) ir izstrādāts saskaņā ar Ministru kabineta 2013.gada 13.augusta sēdes protokola Nr.44 151.§ 2.punktu administratīvā sloga mazināšanai pašvaldībām samazināt iesniedzamo pārskatu skaitu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 23.septembra sēdē izskatītā Ministru kabineta noteikumu projekta “Grozījumi Ministru kabineta 2010.gada 21.septembra noteikumos Nr.899 “Likuma ”Par iedzīvotāju ienākuma nodokli” normu piemērošanas kārtība”” (TA-1667) 1.9.apakšpunktu, kas nosaka, ka turpmāk Finanšu ministrija līdz pēctaksācijas gada 10.februārim iesniegs Valsts ieņēmumu dienestā informāciju par valsts tiešās pārvaldes iestāžu amatpersonām (darbiniekiem) taksācijas gada laikā izmaksātajiem pabalstiem par dienestu ārvalstīs, kuri netiek aplikti ar iedzīvotāju ienākuma nodokli, nepieciešams precizēt MK 21.06.2010. noteikumu Nr.541 9.un 10.punktu. Lai saskaņotu informācijas par Latvijas diplomātiskajās un konsulārajās pārstāvniecībās ārvalstīs izmaksātajiem pabalstiem iesniegšanu Finanšu ministrijā un pēc tam Valsts ieņēmumu dienestā, nepieciešams papildināt noteikumu projektu ar apakšpunktu, kas nosaka, kā Ārlietu ministrija informāciju par Latvijas diplomātiskajās un konsulārajās pārstāvniecībās ārvalstīs izmaksājamajiem pabalstiem par laikposmu no iepriekšējā gada 1.jūlija līdz 31.decembrim Finanšu ministrijā iesniedz līdz 10.februārim.  Pašreiz saskaņā ar Ministru kabineta 2010.gada 21.jūnija noteikumiem (turpmāk - MK 21.06.2010. noteikumi Nr.541) pašvaldības Atlīdzības uzskaites sistēmā sniedz informāciju par kārtējā mēneša budžeta izdevumiem atlīdzībai, saskaņā ar normatīvajos aktos par izdevumu klasifikāciju atbilstoši ekonomiskajām kategorijām noteikto 1000 kodu grupu detalizācijā līdz trešajai zīmei, sadalījumā pa nodarbināto grupām: “Pedagogi” un “Pārējie darbinieki”, katrai nodarbināto grupai norādot darbinieku skaitu, nostrādāto stundu skaitu un ārštata darbinieku skaitu. Pašvaldības informāciju par izdevumiem atlīdzībai sniedz pārskata veidā (MK 21.06.2010 noteikumu Nr.541 15.pielikums) Ministriju, centrālo valsts iestāžu un pašvaldību budžeta pārskatu informācijas sistēmā.  Finanšu ministrija informāciju par pašvaldību izdevumiem atlīdzībai izmanto lai apzinātu un analizētu sabiedriskajā sektorā nodarbināto skaitu, finansējuma atlīdzībai izlietojumu un atlīdzības struktūru, gatavojot ceturkšņa Informatīvo ziņojumu “Par atalgojuma izmaiņām sabiedriskajā un privātajā sektorā” un izstrādājot tiesību aktu projektus par atlīdzību.  Latvijas Pašvaldību savienība vairākkārt iebilda par lielo administratīvo slogu pašvaldībām gatavojot un iesniedzot dažādām valsts institūcijām līdzīgu informāciju, kas satur datus par atlīdzību.  Atbilstoši Ministru kabineta 2013.gada 19.februārta sēdes protokola Nr.10 16.§ 2.punktam Finanšu ministrija kopā ar Ekonomikas ministriju (Centrālo statistikas pārvaldi) un Latvijas Pašvaldību savienību izstrādāja Informatīvo ziņojumu “Par iespēju administratīvā sloga mazināšanai pašvaldībām samazināt iesniedzamo pārskatu skaitu” un secināja, ka pašvaldības līdzīgu informāciju par darbinieku atlīdzību, darbinieku skaitu un nostrādāto stundu skaitu sniedz arī Centrālās statistikas pārvaldes apkopotajā ceturkšņa pārskatā “Pārskats par darbu” (*veidlapa Nr. 2-darbs*).  Noteikumu projekts izstrādāts, lai mazinātu administratīvo slogu un pašvaldībām samazinātu iesniedzamo pārskatu skaitu. Paredzēts, ka sākot no 2015.gada pašvaldības informāciju par izdevumiem atlīdzībai un pārskatu par darbu uzsāks apkopt vienotā *veidlapā Nr. 2-darbs-pašvaldības* un reizi ceturksnī iesniegs Centrālajā statistikas pārvaldē, līdz ar to tiek grozītas MK 21.06.2010. noteikumu Nr.541 attiecīgās normas, paredzot, ka pašvaldībām ikmēneša “Pārskats par atlīdzību” vairs nebūs jāsniedz Finanšu ministrijā, jo informāciju par atlīdzību pašvaldībās Finanšu ministrija iegūs no Centrālās statistikas pārvaldes apkopotās informācijas. Saskaņā ar Ministru kabineta 2013.gada 13.augusta sēdes protokola Nr.44 151.§ 3.punktu Ekonomikas ministrija ir izstrādājusi noteikumu projektu “Grozījumi Ministru kabineta 2006.gada 6.novembra noteikumos Nr.922 “Valsts statistikas pārskatu un anketu veidlapu paraugu apstiprināšanas noteikumi”” (Valsts sekretāru 2014.gada 17.jūlija sanāksmes protokols Nr.27., 4§) (VSS-643).  Noteikumu projekts paredz papildināt noslēguma jautājumus ar 32.1 punktu, nosakot, ka pašvaldības “Pārskats par atlīdzību“ par 2014.gada decembri iesniedz Finanšu ministrijā pārskata (15.pielikums) veidā Ministriju, centrālo valsts iestāžu un pašvaldību budžeta pārskatu informācijas sistēmā līdz 2015.gada 20.janvārim.  Izglītības un zinātnes ministrija, lai novērstu situāciju, ka šobrīd profesionālās izglītības iestādes neveic pilnvērtīgu pedagogu darba samaksas tarifikācijas procesu Valsts izglītības informācijas sistēmas (turpmāk – VIIS) vidē, ir izstrādājusi un Ministru kabinets 2014.gada 19.augustā ir apstiprinājis Ministru kabineta noteikumus Nr.494 “Grozījumi Ministru kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība”” (turpmāk – grozījumi). Saskaņā ar grozījumiem tiek pagarināts termiņš, kurā profesionālās izglītības iestādes informāciju par pedagogu darba samaksu uzsāk ievadīt VIIS, proti, termiņš no 2012.gada 1.septembra tiek pārcelts uz 2015.gada 1.septembri.  Ņemot vērā to, ka MK 21.06.2010. noteikumu Nr.541 5.1 punkts paredz informācijas par profesionālo izglītības iestāžu pedagogiem un to atlīdzību iegūt no VIIS, nepieciešams saskaņot informācijas ievades VIIS un informācijas iegūšanas no VIIS termiņus. Lai to nodrošinātu, noteikumu projekts paredz papildināt noslēguma jautājumus ar 32.2 punktu, nosakot, ka MK 21.06.2010. noteikumu Nr.541 5.1 punkts stājas spēkā 2016.gada 1.janvārī.  Paredzēts, ka noteikumu projekta 1.2., 1.3., 1.4 un 1.5. apakšpunkti stājas spēkā 2015.gada 1.janvārī, proti, pašvaldības ikmēneša “Pārskats par atlīdzību” par 2015.gadu un turpmāk vairs nesniedz Finanšu ministrijā. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību institūciju amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu pašvaldībām, jo no 2015.gada pašvaldības divu pārskatu “Pārskats par atlīdzību” un “Pārskats par darbu” vietā iesniegs vienu pārskatu – “Pārskats par darbu”.  Noteikumu projekta regulējums paredz, ka informāciju par pašvaldību izdevumiem atlīdzībai sākot ar informāciju par 2015.gadu Finanšu ministrija reizi ceturksnī iegūs no Centrālās statistikas pārvaldes apkoptās informācijas “Pārskats par darbu” v*eidlapa* Nr.*2-darbs-pašvaldības.* |
| 3. | Administratīvo izmaksu monetārs novērtējums | Atbilstoši Centrālās statistikas pārvaldes aprēķiniem, kas iekļauti Ministru kabineta noteikumu projekta “Grozījumi Ministru kabineta 2006.gada 6.novembra noteikumos Nr.922 “Valsts statistikas pārskatu un anketu veidlapu paraugu apstiprināšanas noteikumi”” (VSS-643) (VSS 17.07.2014. Protokols Nr.27 4.§) anotācijas II.daļas 2. un 3.punktā par administratīvajām izmaksām pašvaldībām aizpildot ceturkšņa “Pārskats par darbu” veidlapu Nr. 2-darbs-pašvaldības, administratīvo izmaksu ietaupījuma monetārais novērtējums Ministru kabineta noteikumu projektam “Grozījumi Ministru kabineta 2010.gada 21.jūnija noteikumos Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” ir līdzvērtīgs.  Centrālās statistikas pārvaldes aprēķini - Administratīvā sloga aprēķinam tiek izmantotas vienas stundas darbaspēka izmaksas, kas ir 5.97 EUR apmērā (tie ir sezonāli neizlīdzināti dati. Šajā likmē ir iekļautas arī visas pārējās izmaksas, ne tikai alga (lielāko daļu no pārējām izmaksām veido darba devēja valsts obligātās sociālās apdrošināšanas iemaksas)), par 2014.gada 1.ceturksni, un kas ir aprēķināta kā vidējais rādītājs un laika patēriņš *veidlapas Nr. 2-darbs-pašvaldības* aizpildīšanai tiek rēķināts – vidēji 2 stundas ceturksnī.  Ievērojot to, ka pašvaldības “Pārskats par atlīdzību” Finanšu ministrijā sniedza katru mēnesi, tad noteikumu projekta tiesiskā regulējuma administratīvo izmaksu ietaupījums gadā visām pašvaldībām kopā turpmāk būs 35820.00 EUR.  Finanšu ministrijas aprēķini: “Pārskata par atlīdzību” aizpildīšanas izmaksas = 5.97 EUR x 2 (patērētais stundu skaits) x 12 (pārskata iesniegšanas reižu skaits – 12x gadā) x 250 (pašvaldību budžeta iestādes) = 35820.00 EUR |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un Centrālā statistikas pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III - VI sadaļa – projekts šo jomu neskar.*

Finanšu ministrs A.Vilks

23.09.2014. 10:50

1177

G.Goldmane,

Finanšu ministrijas

Sabiedriskajā sektorā nodarbināto

atlīdzības politikas nodaļas konsultante

67083979, Ginta.Goldmane@fm.gov.lv